ईसाई-मुस्लिम ट्रस्ट के स्कूल विरोध में, बोले- ये हमारे धर्म के खिलाफ
Muslim and Christian groups are against darvin theory in school syllabus; केरल में NCERT के सिलेबस से हटाए गए मुख्य हिस्से (मुगल इतिहास, गुजरात दंगों और डार्विन थ्योरी) को दोबारा पढ़ाने को लेकर नया विरोधाभास खड़ा हो गया है।
केरल में NCERT के सिलेबस से हटाए गए मुख्य हिस्से (मुगल इतिहास, गुजरात दंगों और डार्विन थ्योरी) को दोबारा पढ़ाने को लेकर नया विरोधाभास खड़ा हो गया है। स्कूल शिक्षा मंत्री वी शिवनकुट्टी ने पिछले हफ्ते घोषणा की थी कि वे केरल में सप्लिमेंट्री टेक्स्टबुक के जरिए ये चेप्टर पढ़ाएंगे, जो राज्य में सिलेबस का हिस्सा होगी और छात्रों को इनका अध्ययन अनिवार्य किया जाएगा।
अब कम्युनिस्ट सरकार के इस निर्णय के विरोध में ईसाई और मुस्लिम समुदायों के लोग आ गए है। इसके डर से सरकार इन सप्लिमेंट्री टेक्स्टबुक को लागू करने पर दोबारा विचार कर रही है। दरअसल, केरल में, अधिकतर स्कूल ईसाई और मुस्लिम मैनेजमेंट के अंतर्गत आते हैं। जिन्हें मुगल इतिहास और गुजरात दंगों को पढ़ाने में कोई दिक्कत नहीं है, लेकिन उन्हें डार्विन थ्योरी से गंभीर परेशानी है।
माना जा रहा है कि डार्विन थ्योरी बाइबिल और कुरान के पवित्र ग्रंथों में बताई गई प्रजातियों की उत्पत्ति के विपरीत है। जो धरती पर ईश्वर की भूमिका को खारिज करता है, इसलिए ईसाई और मुस्लिम समुदायों को BJP-RSS के साथ होने का साझा कारण मिल रहा है। इधर, केरल कैथोलिक बिशप्स कॉन्फ्रेंस (KCBC) ने भी डार्विन थ्योरी वाली सप्लिमेंट्री टेक्स्टबुक के खिलाफ कड़ी आपत्ति जताई है।
1959 में किया गया था मुक्ति संघर्ष आंदोलन
डार्विन थ्योरी पर आपत्ति कोई नई बात नहीं है। 1957 में जब केरल में पहली कम्युनिस्ट सरकार सत्ता में आई थी, ईसाई और मुस्लिम दोनों समुदाय ने माकपा और भाकपा पर स्कूली सिलेबस से नास्तिकता परोसने का आरोप लगाया था। 1959 में इन समुदायों ने कम्युनिस्ट सरकार की शैक्षणिक नीतियों के खिलाफ ‘मुक्ति संघर्ष’ आंदोलन शुरू किया था।
नतीजतन तत्कालीन जवाहरलाल नेहरू सरकार ने केरल सरकार को बर्खास्त कर दिया था। इसके बाद, कई स्कूल प्रबंधनों ने सार्वजनिक रूप से कहा है कि वे अपने स्कूलों में डार्विन थ्योरी नहीं पढ़ाएंगे। लंबे समय से प्रथा चली आ रही है कि डार्विन थ्योरी को स्कूल प्रबंधन शिक्षकों को पढ़ाने से मना करते हैं और शिक्षक उसे नहीं पढ़ाते और छात्रों को खुद समझने के लिए कह दिया जाता है।
सप्लिमेंट्री टेक्स्टबुक को पढ़ाने के मामले में CM ने साधी चुप्पी
कम्युनिस्ट पार्टियों ने वोटों के नुकसान के डर से इस मुद्दे पर चुप्पी साध ली। वहीं CM पिनाराई विजयन ने भी इस मामले में बढ़ते विरोध के चलते मौन धारण कर लिया है। जबकि वे गांधीजी की हत्या के बारे में सामग्री को हटाने और इतिहास के लिए NCERT की टेक्स्टबुक से RSS पर प्रतिबंध लगाने के खिलाफ सामने आए थे।
उन्होंने कहा था कि केरल संवैधानिक और धर्मनिरपेक्ष मूल्यों को महत्व देकर आगे बढ़ रहा है। केरल का मत है कि गुजरात दंगों और मुगल इतिहास सहित छोड़े गए विषयों को अध्ययन कराया जाना चाहिए।
थ्योरी ऑफ इवोल्यूशन में बताया- कैसे हम बंदर से इंसान बने
24 नवंबर 1859 को चार्ल्स डार्विन की किताब 'ऑन द ओरिजन ऑफ स्पेशीज बाय मीन्स ऑफ नेचरल सिलेक्शन' पब्लिश हुई थी। इस किताब में एक चैप्टर था, ‘थ्योरी ऑफ इवोल्यूशन।’ इसी में बताया गया था, कैसे हम बंदर से इंसान बने।
उनका मानना था कि हम सभी के पूर्वज एक हैं। उनकी थ्योरी थी कि हमारे पूर्वज बंदर थे, लेकिन कुछ बंदर अलग जगह अलग तरह से रहने लगे, इस कारण धीरे-धीरे जरूरतों के अनुसार उनमें बदलाव आने शुरू हो गए। उनमें आए बदलाव उनके आगे की पीढ़ी में दिखने लगे।
उन्होंने समझाया था कि ओरैंगुटैन (बंदरों की एक प्रजाति) का एक बेटा पेड़ पर, तो दूसरा जमीन पर रहने लगा। जमीन पर रहने वाले बेटे ने खुद को जिंदा रखने के लिए नई कलाएं सीखीं। उसने खड़ा होना, दो पैरों पर चलना, दो हाथों का उपयोग करना सीखा।
पेट भरने के लिए शिकार करना और खेती करना सीखा। इस तरह ओरैंगुटैन का एक बेटा बंदर से इंसान बन गया। हालांकि, ये बदलाव एक-दो सालों में नहीं आया बल्कि इसके लिए करोड़ों साल लग गए। इसी थ्योरी की वजह से उन्हें दुनियाभर में पहचान मिली।
डार्विन की थ्योरी से जुड़ी अन्य खबरें भी पढ़ें...
हमारे पूर्वज बंदर थे यह बताने वाले चार्ल्स डार्विन का जन्म; पिता कहते थे- बेटा पूरे खानदान की बदनामी कराएगा
पढ़ने-लिखने में उनका मन बिल्कुल नहीं लगता था। उनके पिता चाहते थे कि वे बड़े होकर डॉक्टर बनें, लेकिन उन्हें तो कीड़े-मकोड़े और प्रकृति के बारे में जानने का शौक था। यहां जिनकी बात हो रही है, उनका नाम है चार्ल्स डार्विन। चार्ल्स डार्विन के पिता रॉबर्ट डार्विन और मां सुसान डार्विन दोनों ही जाने-माने डॉक्टर थे। इसलिए वो चाहते थे कि चार्ल्स भी डॉक्टर बनें। पढ़ें पूरी खबर...